## Pravilnik o stručnom ispitu za predavača u autoškoli

### NN 179/2004 (17.12.2004.), Pravilnik o stručnom ispitu za predavača u autoškoli

# MINISTARSTVO UNUTARNJIH POSLOVA

3101

Na
temelju članka 203. stavka 3. Zakona o sigurnosti prometa na cestama (»Narodne
novine« broj 105/04.), na prijedlog ovlaštene stručne organizacije, ministar
unutarnjih poslova donosi

## PRAVILNIK

### O STRUČNOM ISPITU ZA PREDAVAČA U AUTOŠKOLI

I.
OPĆE ODREDBE

Članak
1.

Ovim
Pravilnikom propisuje se način provedbe stručnog ispi­ta za predavača u autoškoli
(u daljnjem tekstu: stručni ispit) te Program stručnog ispita.

Članak
2.

Stručni
ispit obavezna je polagati osoba zaposlena u auto­ško­li koja će obavljati poslove
predavača u autoškoli.

Stručni
ispit mogu polagati i osobe koje nisu zaposlene kao predavači u autoškolama,
ako ispunjavaju uvjete propisane člankom 203. Zakona o sigurnosti prometa na
cestama (u daljnjem tekstu: Zakon).

II.
PROGRAM STRUČNOG ISPITA

Članak
3.

Program
stručnog ispita tiskan je uz ovaj Pravilnik i čini njegov sastavni dio
(Privitak 1).

Program
iz stavka 1. ovoga članka obuhvaća:

1. propise koji uređuju djelatnost osposobljavanja
kandidata za vozače,

2. prometne propise i sigurnosna pravila,

3. psihologiju poučavanja kandidata za vozače,

4. didaktiku,

5. prometnu tehniku,

6. poznavanje vozila,

7. metodiku poučavanja.

III.
NAČIN PROVEDBE STRUČNOG ISPITA

Članak
4.

Stručni
ispit provodi Povjerenstvo koje čine predsjednik i dva člana. Predsjednik i članovi
Povjerenstva imaju zamjenike.

Članove
Povjerenstva i njihove zamjenike te tajnika Povjerenstva imenuje odgovorna
osoba ovlaštene stručne organizacije na rok od godinu dana.

Predsjednik
Povjerenstva, članovi i zamjenici moraju imati visoku stručnu spremu prometnog,
pravnog ili odgojno-obrazovnog smjera te radno iskustvo od najmanje pet godina
na srodnim poslovima.

Članak
5.

Povjerenstvo
utvrđuje za svaku kalendarsku godinu rokove polaganja i mjesta održavanja stručnog
ispita.

Članak
6.

Osoba
koja želi polagati stručni ispit podnosi prijavu za polaganje stručnog ispita
ovlaštenoj stručnoj organizaciji.

Uz
prijavu za polaganje stručnog ispita prilaže se:

1.
isprava o potrebnoj završenoj stručnoj spremi iz članka 203. stavka 2. Zakona,

2.
dokaz o državljanstvu (preslik osobne iskaznice ili putovnice ili domovnice),

3.
dokaz o radnom iskustvu na poslovima obrazovanja ili osposobljavanja u
cestovnom prometu (ovjeren preslik radne knjižice ili izvod),

4.
preslik vozačke dozvole za B kategoriju vozila (uz davanje na uvid izvornika).

Osobu koja je ovlaštenoj stručnoj organizaciji
dostavila prijavu koja ne sadrži priloge navedene u stavku 2. ovoga članka,
obavijestit će se o tome na koji način je dužna upotpuniti prijavu za polaganje
stručnog ispita. Rok za upotpunjavanje prijave je 15 dana od dana obavijesti.
Nakon proteka toga roka, nepotpune prijave neće se razmatrati.

Članak 7.

Osoba koja se prijavila za polaganje stručnog ispita,
može pristupiti polaganju ispita u roku koji je odredilo Povjerenstvo nakon
obavljenih priprema za stručni ispit. O terminu polaganja stručnog ispita,
Povjerenstvo obavezno obavještava prijavitelja preporučenom pošiljkom s
povratnicom, najkasnije mjesec dana prije održavanja stručnog ispita.

Članak 8.

Za vrijeme dok priprema stručni ispit, osoba koja ga želi
polagati dužna je:

1. prisustvovati nastavi u autoškoli iz nastavnog
predmeta Prometni propisi i sigurnosna pravila najmanje deset sati,

2. pripremiti prezentaciju jednoga nastavnog sata iz
teorij­s­kog dijela osposobljavanja kandidata za vozače vozila u PowerPointu,
snimiti prezentaciju na CD i dostaviti je Povjerenstvu,

3. obaviti najmanje dvije individualne ili grupne
konzultacije s članom Povjerenstva.

Svi subjekti iz stavka 1. ovoga članka dužni su omogućiti
osobi koja je prijavila polaganje stručnog ispita provedbu priprema za taj
ispit i dužne su joj izdati potvrdu o obavljenom dijelu priprema.

 Potvrda o
obavljenim pripremama za stručni ispit predaje se Povjerenstvu najkasnije deset
dana prije održavanja stručnog ispita.

Osim konzultacija iz stavka 1. točke 3. ovoga članka,
ovlaštena stručna organizacija može organizirati i održati skupne pripremne
seminare za osobe koje se pripremaju polagati stručni ispit. Pristupanje ovim
seminarima nije obvezno.

 Ukoliko osoba koja je prijavila polaganje
stručnog ispita ne postupi u skladu s odredbama iz stavaka 1. do 3. ovoga članka,
smatrat će se da nije ispunila uvjete za pristupanje stručnom ispitu, a
Povjerenstvo će joj odrediti drugi rok.

Članak 9.

Stručni ispit se sastoji od tri dijela: rješavanja
testa, oglednog nastavnog sata i usmenog dijela stručnog ispita.

O stručnom ispitu vodi se zapisnik, a potpisuju ga
predsjednik, članovi Povjerenstva i tajnik.

Članak 10.

Poznavanje sadržaja programa stručnog ispita
Povjerenstvo ispituje testom kojeg priprema za svaki ispitni rok.

Rješavanje testa iz stavka 1. ovoga članka traje
najdulje dva nastavna sata.

Članak 11.

Ogledni nastavni sat provodi se pred Povjerenstvom
održa­va­njem jednog unaprijed pripremljenoga nastavnog sata u skladu sa stručnim
i metodičko-didaktičkim načelima, na zadanu temu.

Članak 12.

U usmenom dijelu stručnog ispita, Povjerenstvo
ispituje sve propisane sadržaje programa, a osobito sadržaje iz članka 3. ovoga
Pravilnika.

Članak 13.

Uspjeh na pojedinom dijelu stručnog ispita ocjenjuje
se ocjenom: »položio« ili »nije položio«. Odluku o uspjehu Povjerenstvo donosi
natpolovičnom većinom.

Smatra se da osoba nije položila stručni ispit
ukoliko je iz jednog dijela stručnog ispita ocijenjena ocjenom »nije položio«.

Prilikom ponovnog polaganja stručnog ispita osoba
polaže samo dio stručnog ispita za koji je ocijenjena ocjenom »nije položio«.

Članak 14.

Osobama koje su položile stručni ispit za predavača u
autoškoli ovlaštena stručna organizacija izdaje Uvjerenje o položenom stručnom
ispitu.

Izgled i sadržaj Uvjerenja iz stavka 1. ovoga članka
propisan je na obrascu koji je tiskan uz ovaj Pravilnik i čini njegov sastav­ni
dio (obrazac 1).

IV. EVIDENCIJA I DOKUMENTACIJA

Članak
15.

O stručnim
ispitima za predavača u autoškoli ovlaštena stručna organizacija vodi
evidencije.

Evidencije iz stavka 1. ovoga članka i evidenciju
izdanih Uvjerenja o položenom stručnom ispitu ovlaštena stručna organizacija
trajno čuva.

Članak 16.

Dokumentaciju o stručnom ispitu čini:

1. prijava za polaganje stručnog ispita,

2. riješeni test,

3. CD s prezentacijom,

4.
zapisnik o provedbi stručnog ispita s ocjenama svakoga pojedinoga dijela stručnog
ispita.

Obrasce
dokumentacije iz stavka 1. ovoga članka ovlaštena stručna organizacija čuva
najmanje dvije godine od dana polaganja stručnog ispita.

Članak 17.

Naknada za polaganje stručnog ispita podmiruje se
uplatom na žiro račun ovlaštene stručne organizacije prije polaganja stručnog
ispita.

Osoba koja ponovno prijavljuje dio stručnog ispita
uplaćuje samo pripadajući dio naknade za stručni ispit.

Članak 18.

Za osobe koje prvi puta pristupaju polaganju stručnog
ispita, a koje su već uključene u proces osposobljavanja i zaposlene u autoškoli,
troškove stručnog ispita snosi ovlaštena stručna organizacija.

Za ponovno polaganje stručnog ispita ili dijela stručnog
ispita te za osobe koje nisu zaposlenici autoškola, troškove stručnog ispita
snose te osobe. Visinu naknade utvrđuje ovlaštena stručna organizacija.

V. PRIJELAZNE I ZAVRŠNE ODREDBE

Članak
19.

Predavači
u autoškoli koji u vrijeme stupanja na snagu ovoga Pravilnika obavljaju te
poslove, moraju u roku od godine dana od dana stupanja na snagu ovoga
Pravilnika položiti stručni ispit i na njih se neće primjenjivati odredbe članka
7. i 8. ovoga Pravilnika.

Ovlaštena stručna organizacija dužna je utvrditi
raspored i datum polaganja stručnog ispita, a osobe iz stavka 1. ovoga članka
obavijestiti o tome najkasnije u roku od tri mjeseca od dana stupanja na snagu
ovoga Pravilnika.

Ukoliko se osobe iz stavka 1. ovoga Pravilnika ne
odazovu na polaganje stručnog ispita, na njih će se primjenjivati sve odredbe
ovoga Pravilnika, a poslove predavača mogu obavljati najdulje do proteka roka
od godine dana od dana stupanja na snagu ovoga Pravilnika.

Članak 20.

Izgled i sadržaj prijave za polaganje stručnog
ispita, potvrda iz članka 8. ovoga Pravilnika te dokumentacije i evidencija o
stručnim ispitima utvrđuje i tiska ovlaštena stručna organizacija.

Članak 21.

Ovlaštena stručna organizacija svojim će općim aktima
pobliže propisati način organiziranja i provedbu stručnog ispita za predavača u
autoškoli.

Članak 22.

Ovaj Pravilnik stupa na snagu osmog dana od dana
objave u »Narodnim novinama«.

Broj: 511-01-52-84870-2004.
Zagreb, 9. prosinca 2004.

Ministar
**Marijan Mlinarić, dr. med**., v. r.

PRIVITAK 1.

PROGRAM STRUČNOG ISPITA ZA PREDAVAČA U AUTOŠKOLI

Sadržaji
pojedinih područja za polaganje stručnog ispita

1.         Propisi koji uređuju djelatnost
osposobljavanja kandidata za vozače

• Zakon o sigurnosti prometa na cestama,

•       Pravilnik o stručnom ispitu za predavača u
autoškoli,

•       Pravilnik o stručnom usavršavanju i
provjeri stručne osposobljenosti stručnih voditelja autoškole, predavača i
instruktora vožnje,

•       Pravilnik o načinu organiziranja i
obavljanja vozačkih ispita,

•       Pravilnik o osposobljavanju kandidata za
vozače,

•       Pravilnik o stručnom nadzoru nad radom
autoškola,

•       Pravilnik o tehničkim uvjetima vozila na
cesti u prometu.

2.         Prometni propisi i sigurnosna pravila

•       Informiranost i znanja iz struke,

•       Sadržaji Prometnih propisa i sigurnosnih
pravila prema Programu vozačkog ispita.

3.         Psihologija poučavanja

•       metode i postupci u psihologiji poučavanja,
percepcija prometne situacije,

•       učenje, oblici i metode učenja, čimbenici
uspješnog učenja, pamćenje i zaboravljanje;

•       proces stjecanja vještina;

•       ličnost kandidata za vozača i sposobnosti
za snalaženje u složenim prometnim situacijama;

•       utjecaj
motivacije na stjecanje znanja;

• utjecaj emocija na ponašanje u prometu;

• stavovi, navike i sudjelovanje u cestovnom prometu;

• odnos prema kandidatu za vozača.

4.         Didaktika

•       osnovni
pojmovi didaktike.

•       metodološka
pitanja didaktike.

•       nastavni
proces, nastavnik i polaznik kao subjekti u nastavnom procesu, priroda
komunikacije polaznik – nastavnik, kibernetički model nastave.

•       uloga
nastavnika u oblikovanju nastave.

•       organizacija
nastave, nastavne metode, posebni oblici organizacije nastave u autoškolama,
teorijska i praktična nastava za kandidate za vozače, nastavno okružje,
priprema za izvođe­nje nastavnog sata.

•       upoznavanje, praćenje, provjera znanja i
ocjenjivanje polaznika u nastavi, individualne karakteristike polaznika,
subjektivni i objektivni postupci u provjeravanju znanja polaznika, praćenja i
vrednovanja znanja polaznika,

•       obrazovna tehnologija u nastavi,
audiovizualna tehnika (AV), kibernetska tehnika, primjena programirane nastave,
kompjutorizirane elektronske učionice i autosimulatori, multimedijski sustav u
nastavi i učenju, kombinacija primjene AV i kibernetske tehnike u novim
metodama nastave.

5.         Prometna tehnika

•       čimbenici sigurnosti prometa, osnovni i
dopunski,

•       težište, otpori vožnje i osnove tehnike vožnje,

•       stabilnost vozila,

•       kočenje i zaustavni put,

•       tehnike vožnje u nekim karakterističnim
situacijama u prometu, razmak između vozila u koloni, mimoilaženje, obilaženje,
pretjecanje vozila,

•       potrošnja goriva,

•       propusna moć ceste,

•       raskrižje u razini i u više razina,

•       pješački promet.

6.         Poznavanje vozila

•       vozilo u funkciji sigurnosti cestovnog
prometa,

•       uređaji od posebnog značaja za sigurnost
cestovnog prometa, uređaj za upravljanje, uređaj za zaustavljanje,

•       suvremeni uređaji na vozilu, ABS – sustav
protiv blokiranja kotača, ESP – Program elektroničke stabilizacije, ASR –
regulacija pogonskog proklizavanja, GPS – sustav globalnog pozicioniranja, EBS
– Elektronski regulirani sustav za kočenje, GRA – uređaj za reguliranje brzine,

•       sustav za automatsko registriranje
podataka kako je to precizirano propisom EEC – tahograf,

•       uređaj za normalnu vidljivost,
svjetlosno-signalni uređaji, priključni uređaji,

•       ostali uređaji i oprema, kotači, gume i
drugo.

7.         Metodika poučavanja

•       poučavanje kao proces, obilježja i vrste
nastavnog procesa;

•       planiranje
i programiranje nastavnog procesa, organizacija nastave, nastavna načela,
nastavni oblici;

•       dinamika
nastavnog procesa, vođenje nastave, komunikacija u nastavi, problemska nastava;

•       nastavni
proces, nastavnik i polaznik kao subjekti u nastavnom procesu;

•       uloga
nastavnika u oblikovanju nastave;

•       motivacija
kandidata za vozača, motiviranje ocjenjivanjem;

•       ocjenjivanje
i praćenje napredovanja kandidata;

•       obrazovna
tehnologija u nastavi;

•       vještina
poučavanja;

•       planiranje
i priprema nastavnog sata, dimenzioniranje nastav­nih jedinica, artikulacija
nastavnog sata;

•       organiziranje i izvođenje nastavnog sata;

•       odabir prikladnih metoda za izlaganje
nastavnog sadržaja;

•       metode za obradu konkretnih nastavnih
jedinica.

STRUČNI
ISPIT

Pismeni
dio stručnog ispita provodi se rješavanjem testa. Testom se ispituje poznavanje
struke, prometnih propisa i sigurnosnih pravila, propisa koji uređuju
djelatnost osposobljavanja kandidata za vozače, psihologije poučavanja i
metodike pouča­vanja. Svaki pojedini odgovor na pitanje iz testa ocjenjuje se
jednim bodom. Osoba koja polaže pismeni dio stručnog ispita položila ga je ako
na testu postigne najmanje 80% od ukupnog broja bodova.

Praktični
rad u sklopu stručnog ispita predstavlja unaprijed pripremljen i uspješno održan
ogledni nastavni sat iz nastavnog predmeta Prometni propisi i sigurnosna
pravila. Ogledni nastavni sat mora biti pripremljen, izveden i suvremeno
prezentiran, stručno i u skladu s didaktičko-metodičkim načelima. Tema za
praktični rad u pravilu se izabire samoinicijativno ili u dogovoru s članom
povjerenstva. Prezentacija mora pokazati visoko poznavanje struke i nastavničko
umijeće, što će povjerenstvo za pro­ved­bu stručnoga ispita posebno vrednovati.
Povjerenstvo vrednuje pripremljen i održan ogledni nastavni sat po pojedinim
elementima: znanju, vještini i kreativnosti.

Na
usmenom dijelu ispita povjerenstvo za provedbu stručnog ispita ispituje
informiranost i poznavanje sadržaja propisanih ovim programom.

if !supportEmptyParas endif

if !supportEmptyParas endif

![](dodatni/350112.gif)

Pravilnik, NN 179/2004-3101